József Bozsik

József Bozsik era nu jucatore 'e pallone ungherese. 

 Biografia 
Nascette 'o 28 'e nuvembre, 1925 a Budapest e murette 'o 31 'e maggio, 1978 dint' 'a stessa città.
Ll'amice ed 'e pariente 'o chiammavano Cucu (pron. zuzu/tsutsu).
Quanno era piccerillo jucava ô pallone cu 'o meglio amico sujo, Ferenc Puskás, 'o meglio jucatore ungherese d' 'a storia e uno d' 'e cchiù brave 'e tutto 'o munno. 

 Carriera 
Jucaje tutta 'a carriera p' 'o club Kispest. Fuje uno d' 'e jucature cchiù mpurtante d' 'a scuadra nazzionale cchiù celebre 'e ll'Ungaria d' 'a primma mità 'e ll'anne 50, cunusciuta pure cu 'o nomme 'e Aranycsapat, cioè 'a scuadra d'oro. Sta scuadra è cunusciuta p' 'o fatto ca 'nventaje 'o calcio moderno. Bozsik jucaje p' 'a scuadra nazzionale 'a ll'anno 47 fin' 'o 62. E' nu peccato ca nun è cchiù cunusciuto p' 'o talento incredibbile ca teneva. Pe ghiucà dint' a na posizione addò 'e jucature generalmente nun se fanno 'e guappe nun è troppo riconosciuto for' 'a ll'Ungaria.

Categurìa:Jucature 'e pallone